# ข้อควรคิดก่อนเปลี่ยนมาใช้ Linux (ไทย)

หากคุณกำลังเริ่มต้นที่จะใช้งาน Linux หรือเปลี่ยนจากระบบปฏิบัติการ Microsoft Windows มาเป็น Linux หรืออื่นๆ คุณอาจจะมีคำถามมากมายที่ต้องการคำตอบ นอกจากคำถามเกี่ยวกับ Arch Linux ผู้เขียนได้ประมวลคำถามจากผู้ใช้หลายๆ ท่าน ซึ่งส่วนมากจะเกี่ยวข้องกับทางจิตใจ มากกว่าทางเทคนิค

## ถาม) ถ้าเปลี่ยนมาใช้ Linux แล้ว จะยังคงทำงานได้เหมือนเดิมหรือไม่

ตอบ) หากคิดจากมุมมองการใช้งาน ระบบปฏิบัติการที่เป็นที่นิยม เช่น Microsoft Windows, Mac OS X หรือ Linux ต่างมีโปรแกรมหรือ Application ต่างๆ ที่สามารถทำงานได้คล้ายคลึงกัน ดังตัวอย่างเช่น

- โปรแกรมสำนักงาน
  - Windows: Microsoft Office
  - Linux: OpenOffice, GNOME Office
  - Mac OS X: Microsoft Office, iWork

- Web browser
  - Windows: Internet Explorer, Firefox
  - Linux: Firefox, Epiphany
  - Mac OS X: Safari, Firefox

- Chat
  - Windows: Windows Live Messenger, Yahoo Messenger
  - Linux: Gaim
  - Mac OS X: Live Messenger, Adium X

หากเพียงแต่คุณต้องศึกษาและฝึกหัดการใช้งานใหม่ เนื่องจากระบบแต่ละระบบมีรูปร่างหน้าตาที่แตกต่างกัน ซึ่งความเคยชินจะทำให้คุณรู้สึกว่ามันยากที่จะต้องศึกษาระบบใหม่ๆ

## ถาม) การทำงานร่วมกันระหว่าง Linux กับ Windows สามารถทำได้ดีขนาดไหน

ตอบ) หากเป็นการใช้งานระบบสำนักงาน เช่น ไฟล์จาก Microsoft Word สามารถเปิดได้บน OpenOffice แต่อาจจะมีปัญหาบ้างกับการใช้งานภาษาไทย แต่ในระบบที่ปรับแต่งให้ทำงานได้กับภาษาไทยได้เป็นอย่างดีแล้ว จะไม่มีปัญหาการใช้งานใดๆ

## ถาม) จะหาความช่วยเหลือได้จากไหน ในกรณีที่มีปัญหา

ตอบ) นอกจากคำสั่งต่างๆ ที่สามารถเรียกดูได้ด้วยการใช้ man คำสั่งที่สงสัย อินเตอร์เน็ทเป็นสถานที่ที่ดีที่สุดในการหาความช่วยเหลือ มีชุมชนผู้ใช้อยู่มากมายที่ยินดีให้ความช่วยเหลือแก่คุณ หากคุณเป็นผู้ใช้ Arch Linux คุณสามารถหาบทความหรือคู่มีการใช้งานต่างๆ ได้จาก Wiki และกระดานข่าว

## ถาม) บน Linux มีปัญหาไวรัสหรือไม่

ตอบ) ณ ปัจจุบัน Linux ยังมีปัญหาไวรัสน้อยมาก เมื่อเทียบกับระบบปฏิบัติการอื่นๆ เนื่องจากมีสถาปัตยกรรมในการทำงานที่ต่างกัน ทำให้ไวรัสที่ถูกออกแบบมาเพื่อระบบปฏิบัติการหนึ่งๆ ไม่สามารถทำงานบน Linux ได้

ข้อสังเกต แม้ว่าจะไม่ได้รับผลกระทบจากไวรัส แต่ระบบปฏิบัติการ Linux และโปรแกรมอื่นๆ ถูกพัฒนาโดยมนุษย์ ซึ่งหลีกเลี่ยงไม่ได้ที่จะต้องมีช่องโหว่ ซึ่งช่องโหว่บางอันอาจจะส่งผลกระทบถึงความปลอดภัยในข้อมูลของผู้ใช้ ผู้ใช้ควรหมั่น Update ระบบปฏิบัติการและโปรแกรมอื่นๆ ของตนเอง

Category:

- FAQs (ไทย)