# Beginners' Guide/Preface (Dansk)

Bemærk: Dette er en del af en flersides artikel til Begynderguiden. Klik her hvis du hellere vil læse guiden i sin helhed.

## Forord

### Introduktion

Dette dokument vil guide dig igennem installation og konfiguration af Arch Linux; en simpel, letvægts GNU/Linux distribution målrettet erfarne brugere. Denne guide er rettet mod nye brugere af Arch Linux, men tilstræber at være en stærk reference og en basis for indlæring for alle.

Arch Linux distributions højdepunkter:

- Simpel design og filosofi
- Alle pakker kompileret til i686- og x86_64-arkitekturene
- BSD stil opstartsscripts, med en centraliseret konfigurationsfil
- mkinitcpio: En simpel og dynamisk initramfs-skaber
- Pacman pakkehåndtering er letvægt og hurtigt, med et minimalt hukommelsesforbrug
- Arch byggesystem: Et ports-lignende pakkebygningssystem; giver en simpel metode til at skabe pakker til Arch Linux
- Arch brugerpakkelager: Tilbyder tusindvis af brugerbidragede pakkescripts samt muligheden for at dele dine egne

### Licens

Arch Linux, Pacman, dokumentationen og scripts er copyright ©2002-2007 Judd Vinet, ©2007-2011 Aaron Griffin, og er licenserede under GNU General Public License v2.

### Arch-metoden

Designprincipperne bag Arch Linux har til mål at holde det enkelt

'Enkelt,' i denne sammenhæng, har betydningen 'uden unødige tilføjelser, ændringer eller komplikationer.' Kort fortalt; en elegant, minimalistisk tilgang.

Nogle tanker som du kan holde fast i, når du overvejer enkelthed:

- " 'Enkelt' defineres ud fra et teknisk standpunkt og ikke i brugsøjemed. Det er bedre at være teknisk elegant med en højere indlæringskurve, end at være letanvendelig og teknisk noget juks." -Aaron Griffin
- Entia non sunt multiplicanda praeter necessitatem eller "Enheder skal ikke multiplikeres unødigt." -Occams barberblad. Med barberblad menes handlingen at barbere unødvendige forudsætninger og komplikationer væk for at opnå den enkleste forklaring, metode eller teori.

### Om denne guide

Den fællesdrevne Arch wiki er en glimrende ressource og bør konsulteres først ved problemer. IRC kanalen (irc://irc.freenode.net/#archlinux), og forum er også tilgængelige hvis svaret ikke kan findes andre steder. Derudover bør du tjekke `man`-siden til enhver kommando du ikke kender.

Bemærk: At følge denne guide er essentielt for at installere et rigtigt konfigureret Arch Linux system, så læs den venligst grundigt. Det er stærkt anbefalet at læse hver sektion helt før du udfører opgaverne deri.

Guiden er opdelt i fire hoveddele:

- Del I: Forbered installationen
- Del II: Installer grundsystemet
- Del III: Efter installationen
- Del IV: Ekstra

Category:

- Dansk