# Arch Linux (ไทย)

## อะไรคือ Arch Linux?

Arch Linux คือ Linux distribution ที่ได้รับการปรับแต่งให้เหมาะสมสำหรับ platform i686/x86-64 และยังได้รับการออกแบบมาให้สามารถเข้าใจได้ทั้งผู้ใช้ Linux ระดับทั่วไปและระดับสูง

## ข้อดีของ Arch Linux

Arch เร็ว, เล็ก, ปรับแต่งได้และเรียบง่าย และที่สำคัญที่สุดคือ ข้อดีเหล่านี้เป็นความจริง Arch ได้ถูกปรับแต่งมาสำหรับ Platform i686 ISA ดังนั้นมันสามารถทำงานได้มากกว่า เมื่อเทียบต่อกัน CPU Cycle Arch มีขนาดเล็ก เมื่อเทียบกับ Redhat และ Distribution อื่นๆ และการออกแบบที่เรียบง่ายทำให้คุณสามารถปรับแต่ง Arch ให้เข้ากับ ระบบที่คุณต้องการใช้งานได้

## ระบบจัดการ Package ที่โดดเด่น

Arch มีระบบจัดการ Binary Package ที่ง่ายต่อการใช้งาน มีชื่อเรียกว่า Pacman ซึ่งคุณสามารถปรับปรุงระบบทั้งหมดของคุณได้ ด้วยคำสั่งเพียงคำสั่งเดียว นอกจากนี้ Arch ยังใช้ระบบการ Build Package ที่มีความใกล้เคียงกับ ports ของ *BSD ซึ่งระบบนี้มีชื่อว่า ABS - Arch Build System ทำให้คุณสามารถสร้าง Package ขึ้นมาได้อย่างง่ายดาย พร้อมทั้งสามารถ Synchronize ตัว Package ได้ด้วยคำสั่งเพียงคำสั่งเดียว ที่น่าประทับใจคือ คุณสามารถ Rebuild ระบบใหม่ของคุณได้ ด้วยคำสั่งเพียงคำสั่งเดียว ทุกสิ่งทุกอย่างสามารถทำได้อย่างง่ายดายและไม่ซับซ้อน

## เลือกแต่สิ่งที่ดีที่สุด

Arch Linux มีเป้าหมายที่จะพัฒนาและคงไว้ ซึ่งเวอร์ชันล่าสุดและเสถียร (Stable) ของซอฟท์แวร์ต่างๆ ขณะนี้เรามีชุดของ Core Package จำนวนหนึ่ง พร้อมทั้ง Package เพิ่มเติม (Extra) ที่สร้างจากผู้ใช้และผู้พัฒนา

## ความเรียบง่ายคือสิ่งที่เราต้องการ

เป้าหมายของ Arch คือเล็กและเรียบง่าย ผู้สร้าง Arch ได้ตัดส่วนต่างๆ (ที่ไม่มีประโยชน์) ของ Linux ออกไป เช่น /usr/doc และหน้า info โดยจากประสบการ์ของผู้สร้างพบว่าข้อมูลเหล่านั้นไม่ค่อยถูกใช้งาน และสามารถหาได้จาก Internet ในกรณีที่ต้องการ นอกจากนี้ยังสามารถเรียกดูได้จาก Man

## เครื่องมือที่ทันสมัย

Arch Linux ยังมีเป้าหมายที่จะใช้เครื่องมือใหม่ๆ เช่นระบบไฟล์ Ext3 หรือ ReiserFS และการสนับสนุน udev โดยตั้งแต่ Arch Linux 0.7 (Wombat) เป็นต้นไปจะมาพร้อมกับ Linux kernel 2.6 และยังสามารถทำงานได้กับระบบไฟล์ XFS และ JFS

## ข้อมูลเพิ่มเติม

เว็บเพจของ Arch อยู่ที่ https://www.archlinux.org/ ซึ่งคุณสามารถเข้าไปยังส่วนของกระดานตอบคำถาม คู่มือการใช้งานอย่างเป็นทางการ และเรื่องอื่นๆ ที่เกี่ยวข้องกับ Arch

คุณสามารถอ่าน The Arch Way ได้ หากต้องการข้อมูลมากกว่านี้

Category:

- About Arch (ไทย)