# GRUB (Ελληνικά)

## Εισαγωγή

Αυτός ο οδηγός θα σας δείξει πως να επανεγκαταστήσετε τον GRUB με ένα CD εγκαστασης του Arch αν "χάσετε" τον GRUB με κάποιο τρόπο

### Σημειώσεις

- Σε αυτόν τον οδηγό, χρησιμοποιείται το `sda` σαν αναφορά τύπου udev. Εάν χρησιμοπιείτε CD από έκδοση προηγούμενη της 0.7.1, πρέπει να αλλάξετε τις αναφορές τύπου udev με τις αναφορές τύπου devfs. Δείτε το άρθρο Σκληροί Δίσκοι εάν δεν μπορείτε να βγάλετε άκρη.

- Επίσης να έχετε στο μυαλό σας ότι αυτός ο οδηγός αναφέρεται σε άτομα που χρησιμοποιούν σκληρούς δίσκους SATA, όχι IDE, οπότε αντικαταστήστε τα ονόματα δίσκων SATA με ονόματα δίσκων IDE (όπως `hda` αντί για `sda`), αν έχετε δίσκους IDE και δεν χρησιμοποιείτε το libata.

## Εκκινώντας το CD εγκατάστασης

Το πρώτο πράγμα που χρειαστείτε είναι ένα Install CD. Οποιοδήποτε CD εγκατάστασης θα λειτουργήσει, όμως, χρησιμοποιώντας το τελευταίο CD θα είναι ευκολότερο από το να χρησιμοποιήσετε ένα παλαιότερο.

Ξεκινήστε τον υπολογιστή σας από το CD όπως θα κάνατε σε μια νέα εγκατάσταση. (ΜΗΝ χρησιμοποιήσετε την επιλογή `root= option`) και προχωρήστε στο επόμενο βήμα.

### Κάνοντας mount και chroot στην τρέχουσα εγκατάσταση σας

Τώρα, θα πρέπει να κάνετε mount την τρέχουσα εγκατάσταση σας. Η γενική διαδικασία είναι αυτή που ακολουθεί:

- ΣΗΜΕΙΩΣΗ: Θα χρειαστεί να ξέρετε ποιό είναι το σωστό διαμερίσμα root και ποιο το filesystem του. Θα χρησιμοποιήσω το `sda1` σαν root διαμέρισμα και `ext3` σαν το filesystem του σε αυτό το παράδειγμα. Κάντε τις αλλαγές ανάλογα με τις ανάγκες σας.

    cd /
    # Εάν χρησιμοπιείτε ένα CD από έκδοση προηγούμενη της 0.7.1, το sda1 θα είναι /dev/discs/disc0/part1
    mount -t ext3   /dev/sda1 /mnt
    mount -t proc   proc      /mnt/proc
    mount -t sysfs  sys       /mnt/sys
    mount -o bind   /dev      /mnt/dev

    chroot /mnt /bin/bash

Τώρα θα πρέπει να έχετε κάνει login σαν root στην τρέχουσα εγκατάσταση σας, όπως αν είχατε απλά ξεκινήσει τον υπολογιστεί σας και κάνατε login σαν root.

Έάν ο δικός σας φάκελος `/boot` είναι στο ίδιο διαμέρισμε όπως το `/` (root) σας, προχωρήστε στο επόμενο βήμα. Αντιθέτως, εάν βρίσκεται σε ξεχωριστό διαμέρισμα (για παράδειγμα, `/dev/sda2`), τότε πρέπει να κάνετε mount εκείνο το διαμέρισμα στο φάκελο `/boot` για να μπορέσει να βρει ο grub τα αρχεία που χρειάζεται:

    mount -t ext2   /dev/sda2  /boot

### Επανεγκαθιστώντας τον GRUB

Ανοίξτε και επεξεργαστείτε το αρχείο `/boot/grub/menu.lst` και σιγουρευτείτε ότι όλα είναι όπως θα έπρεπε. Μόλις είστε εντελώς σίγουροι ότι τι `menu.lst` είναι σωστό τρέξτε την ακόλουθη εντολή

    grub-install /dev/sda

Αυτή η εντολή θα πρέπει να ολοκληρωθεί επιτυχώς αν ακολουθήσατε όλα τα βήματα. (Εάν όχι, ρίξτε μια ματιά στις σημειώσεις παρακάτω.) Αυτό είναι, τελειώσατε! Βγείτε από το περιβάλλον chroot και καντε επανεκκίνηση:

    cd /
    umount -a
    exit
    cd /
    umount -a
    reboot

#### Σφάλματα

Εάν πήρατε ένα μήνυμα λάθους που έλεγε ότι `The file /boot/grub/stage1 not read correctly`, πιθανότατα αυτό σημαίνει ότι τα fstab/mtab περιέχουν λάθη και πρέπει να διορθωθούν. Αυτά τα αρχεία είναι τα `/etc/fstab` και `/etc/mtab`. Τροποποιήστε αυτά τα αρχεία και βεβαιωθείτε ότι δείχνουν τα σωστά διαμερίσματα, μετά ξανατρέξτε την εντολή `grub-install`.

Εάν και πάλι αυτό δεν διώξει το μήνυμα λάθους και χρησιμοποιείτε file system ext2/3 για το boot διαμέρισμα σας, χρησιμοποιηστε την εντολή `tune2fs -l /dev/sda1` για να τσεκάρετε το Inode μέγεθος για τα root/boot διαμερίσματα σας. Οτιδήποτε άλλο εκτός από 128 θα έχει ως αποτέλεσμα ο grub να μην μπορεί να διαβάσει τa διαμερίσμαta. Η μόνη λύση για αυτό το πρόβλημα είναι να επαναδημιουργήσετε το rootfs σας με τα σωστά χαρακτηριστικά (διορθώστε το `/etc/mkefs.conf` και δώστε στο `inode_size` τιμή `128`).

Εάν πάρετε μήνυμα λάθους που λέει `sed: can't read /boot/grub/device.map: No such file or directory`, σημαίνει ότι θα πρέπει να χρησιμοποιήσετε την επιλογή `--recheck` με την εντολή `grub-install`.

     grub-install --recheck /dev/sda

Ελπιζω ότι αυτός ο οδηγός καλύπτει όλα τα θέματα που μπορεί να συναντήσετε. Εάν παίρνετε κάποια άλλα μηνύματα λάθους, κάντε επανεκκίνηση του υπολογιστή σας και ακολουθήστε τον οδηγό βήμα-βήμα ξανά.

Ελπιζω ότι αυτός ο οδηγός σας φάνηκε χρήσιμος! — Shadowhand

Category:

- Boot loaders (Ελληνικά)